b"\n_START_ARTICLE_\nEscut de Cervera\n_START_SECTION_\nHist\xc3\xb2ria\n_START_PARAGRAPH_\nL'escut originari va ser aprovat el 22 d'abril de 1988, i modificat al DOGC el 22 de gener del 2018, tot i que l'inici de l'expedient de modificaci\xc3\xb3 per part de l'Ajuntament cerver\xc3\xad data del 20 de desembre del 2012._NEWLINE_Cervera va ser el centre d'un comtat, atorgat per Pere III el Cerimoni\xc3\xb3s. Per aix\xc3\xb2 el primer escut oficial de la vila, aprovat el 1988, mostrava el c\xc3\xa9rvol de gules sobre camper d'argent que \xc3\xa9s el senyal parlant dels Cervera, els comtes senyors de la vila, aix\xc3\xad com els quatre pals reials. Al cap dels anys, la Paeria va assumir com a nou escut un que incorporava el senyal parlant d'un c\xc3\xa9rvol d'or sobre camper de gules com a element propi, t\xc3\xadpic, caracter\xc3\xadstic i tradicional de la ciutat, en substituci\xc3\xb3 de les armes de la fam\xc3\xadlia Cervera, tot conservant el senyal dels quatre pals, en refer\xc3\xa8ncia a la jurisdicci\xc3\xb3 reial sobre la vila. _NEWLINE_L'escut de Cervera \xc3\xa9s un dels emblemes m\xc3\xa9s antics dels documentats a Catalunya: el c\xc3\xa9rvol, com a senyal distintiu de la localitat, ja es troba en un segell de 1288. Com a curiositat, les armories cerverines es presenten duplicades, fet que tamb\xc3\xa9 es d\xc3\xb3na en altres municipis com ara Vic, Prades o Figueres."